Microscopul dăruit de Charles Darwin fiului său va fi scos la licitaţie.
Instrumentul a fost proiectat de Charles Gould pentru firma Cary în jurul anului 1825 şi este unul dintre cele şase microscopuri asociate cu naturalistul britanic, potrivit casei de licitaţii Christie’s. Data fabricării sale coincide cu momentul în care Darwin studia corali şi anemone de mare. Darwin şi-a publicat lucrarea inovatoare "Despre originea speciilor" în 1859.
Un microscop dăruit de Charles Darwin fiului său, Leonard, care s-a aflat în familie aproape 200 de ani, va fi scos la licitaţie în decembrie.Instrumentul a fost proiectat de Charles Gould pentru firma Cary în jurul anului 1825 şi este unul dintre cele şase microscopuri asociate cu naturalistul britanic, potrivit casei de licitaţii Christie’s.Data fabricării sale coincide cu momentul în care Darwin studia corali şi anemone de mare."Simţim o emoţie greu de descris când privim prin el şi vedem lumea microscopică pe care Darwin a văzut-o în anii 1820 şi 1830", a declarat pentru Reuters James Hyslop, şef de departamentului de instrumente ştiinţifice şi istorie naturală, de la Christie’s.Darwin şi-a publicat lucrarea inovatoare "Despre originea speciilor" în 1859.Microscopul va fi oferit la licitaţia Christie’s Valuable Books & Manuscripts pe 15 decembrie şi are o estimare a preţului de 343.000dolari – 480.000 de dolari.